En sejlbåd måtte i nat hjælpes fri efter at være sejlet på grund i limfjorden.

Ved halv to-tiden natten mellem onsdag og torsdag sejlede en 35 fods båd på grund vest for Livø. Skibet lå uhjælpeligt fast og kunne ikke selv komme fri. De tre personer ombord tilkaldte en marinehjemmeværnskutter fra Nykøbing Mors, som kom og trak sejlbåden fri uden større dramatik. Hverken skibet eller personerne kom til skade ved påsejlingen. Det skriver P4 Nordjylland.